Nafarroako Parlamentuko Mahaiak, 2019ko abenduaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, Nafarroako Oinarrizko Osasun Laguntzan PROA-Antibiotikoen Erabilera Optimizatzeko Programari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko abenduaren 9an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilari Indurain andreak Osoko Bilkuran ahoz erantzun diezaion:

Europar Batasunak bultzatutako ekimena da PROA-Antibiotikoen Erabilera Optimizatzeko Programa, eta PRAN-Antibiotikoen aurreko Erresistentziari aurre egiteko Plan Nazionalean sartzen da. Nafarroan, 2018an hasi zen ezartzen PROA delakoa Oinarrizko Osasun Laguntzan.

PROA-Antibiotikoen Erabilera Optimizatzeko Programa zer emaitza ari da izaten Nafarroako Oinarrizko Osasun Laguntzan?

Iruñean, 2019ko azaroaren 25ean

Foru parlamentaria: Patricia Fanlo Mateo